
Sotsiaalteenuste arendamiseks määratud vahendite

kasutamine puuetega laste sotsiaalse rehabilitatsiooni ja adapteerimise

teenuse  arendamisele

1. ASJAOLUD JA MENETLUSE KÄIK

Narva linnas ei ole sotsiaalse rehabilitatsiooni ja adapteerimise teenust puuetega lastele.Seda teenust võib osutada Laste Päevakeskus LAD  puuetega lastega peredele, kelle elukoht rahvastikuregistri andmetel on Narva linn ja kes puudest tulenevalt vajavad sotsiaalse rehabilitatsiooni ja adapteerimise teenust.

Teenuse eesmärgiks on puuetega laste resotsialiseerumine, antisotsiaalsete käitumisjoonte vähenemine ning laste  positiivsete külgede arendamine, samuti võimaldada lapsele parim võimalik toimetulek tavapärases keskkonnas iseseisvalt (sh koos pere ja/või lähedastega) elamisel.

Selle teenuse korraldamiseks on vaja muretseda mööbel erivajadustega lastele, mida hakatakse kasutama  Laste Pävakeskuses LAD aadressil Hariduse 2 Narva linnas. 

Vastavalt Vabariigi Valitsuse 22. veebruari 2007.a. määruse nr 51 „«2007.aasta riigieelarve seaduses» kohaliku omavalitsuse üksustele jooksvateks kuludeks tasandusfondi määratud eraldiste jaotamise ulatus, tingimused, kord ja jaotus” §-le 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks.

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta.

Puuetega laste sotsiaalse rehabilitatsiooni ja adapteerimise teenus on puudega last ja tema perekonda toetav teenus,  seega võib selle teenuse arendamise kulusid lugeda sotsiaalteenuste arendamise kuludeks.

 2. ÕIGUSLIKUD JÄRELDUSED

Vastavalt Narva Linnavolikogu 25.10.2007 otsusele nr 397 „2007.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid  puuetega laste sotsiaalse rehabilitatsiooni ja adapteerimise teenuse  arendamisele (Laste Päevakeskuse LAD baasil ) kuni 100 000 krooni.

4. RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus  jõustub seadusega sätestatud korras.

